Şcolarizarea *românilor de pretutindeni*, **cu domiciliul stabil în alte state**, pe locuri fără plata taxelor de școlarizare, dar **fără bursă** în învățământul preuniversitar de stat din România

Dosarul candidaților trebuie să conțină:

• avizul conducerii unității școlare din România, în conformitate cu „Regulamentul de organizare și funcționare a unităților de învățământ preuniversitar”;

• copie după pașaport/act de identitate a candidatului și al părinților/tutorilor legali care atestă domiciliul stabil în străinătate;

• copia certificatului de naștere, tradus în limba română sau o limbă de circulație internațională, după caz;

• declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare, conform Anexei nr. 3;

• declarația notarială a părinților (tutorelui legal) privind școlarizarea elevului/ei minor/e şi toate responsabilitățile ce decurg din școlarizarea elevului/ei pe teritoriul României;

• copie după foaia matricolă, respectiv situație școlară cu media generală / an de studiu absolvit după caz;

• copie după diploma/certificat de finalizare a studiilor gimnaziale efectuate în țara de domiciliu;

• copia recomandării ierarhilor sau acordul conducătorilor locali de culte, pentru candidații la admiterea în învățământul preuniversitar teologic (după caz);

• adresa de înaintare a dosarului din partea inspectoratului școlar județean/ISMB. Consiliile de administrație din cadrul inspectoratelor școlare propun clasa în care va fi înscris/ă elevul/a.

Dosarul se depune în termen de 5 zile de la obţinerea avizului conducerii unităţii de învăţământ de către părinte/tutore legal, la sediul inspectoratului școlar județean/ISMB, pe raza căruia se află unitatea de învățământ solicitată.

Direcția Generală Relații Internaționale și Afaceri Europene a M.E. N. verifică existența în dosar a documentele prevăzute la art. 8, alin. 2 şi, în cazul în care constata că dosarul nu este complet, înștiințează ISJ/ISMB în vederea transmiterii documentelor care lipsesc.